
​​​
    ថ្ងៃ                   ​​  ខែពិសាខ  ឆ្នាំឆ្លូវ ត្រីស័ក ព.ស.២៥៦៥
   រាជធានីភ្នំពេញ ថ្ងៃទី         ​ខែ             ឆ្នាំ២០២១
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែមេសា ឆ្នាំ២០២១។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

មេខ្យល់ជួញដូរមនុស្សនៅតែលួចធ្វើសកម្មភាព នាំពលករឆ្លងដែនខុសច្បាប់ពីកម្ពុជា ទៅប្រទេសជិតខាង ពិសេសប្រទេសថៃ ហើយពីប្រទេសថៃចូលមកកម្ពុជាវិញ ក្រោមរូបភាពទំនាក់ទំនងតាមរយៈអ្នកស្គាល់គ្នា និងបណ្ដាញមេខ្យល់ទាំងនៅក្នុងប្រទេសកម្ពុជា និងប្រទេសថៃ ដោយយកកម្រៃនាំផ្លូវពី៣០០បាត ដល់៤០០០បាត ផ្អែកតាមទីតាំងជិតឬឆ្ងាយ ដោយប្រើមធ្យោបាយម៉ូតូឌុប រថយន្ដឈ្នួល ធ្វើដំណើរថ្មើជើងឆ្លងកាត់ច្រករបៀង កាត់ព្រៃ ឆ្លងអូរ ។ មេខ្យល់ខ្លះនាំពលករដល់ព្រំប្រទល់ ត្រូវបានសមត្ថកិច្ចប្រចាំការតាមព្រំដែនល្បាតឃើញ នាំមកធ្វើចត្តាឡីស័ក ធ្វើកិច្ចសន្យាអប់រំ ណែនាំឲ្យពលករវិលត្រឡប់ទៅលំនៅដ្ឋានវិញ រួមមានខេត្តបាត់ដំបង បន្ទាយមានជ័យ ស្វាយរៀង ព្រៃវែង កំពត កណ្ដាល និងខេត្តកោះកុង ចំណែកមេខ្យល់ត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្ត ដើម្បីផ្ដន្ទាទោសទៅតាមផ្លូវច្បាប់។
អំពើជួញដូរមនុស្សឆ្លងដែន បង្កឡើងដោយជនល្មើសទំនាក់ទំនងតាមបណ្ដាញវីឆាត ប្រើល្បិចកលធ្វើ​សកម្មភាពអូសទាញ លួង​​​​​​​​​​​​​​លោ​​​​​​​ម​​​នាំ​ស្រីរងគ្រោះពីកម្ពុជាទៅប្រទេសគោលដៅ ពិសេស​​​ស្រ្តីពេញវ័យមួយ​ចំនួនដែលគ្រួសារមាន​ជីវ​ភាព​ខ្វះ​ខា​ត ​​​ដោយប្រើល្បិចកល ​រៀប​ជា​បណ្ដាញ​នាំស្រ្តីទាំងនោះយកចេញដោយគ្មានលិខិតឆ្លងដែន តាមច្រករបៀង​ឆ្លងកាត់​ប្រទេសវៀត​ណា​​​មទៅប្រទេសចិន តាមរយៈបក្ខពួកជាជនជាតិវៀតណាម ដើម្បី​នាំជនរង​​​​គ្រោះបន្ត​ពីប្រទេសវៀតណាម​ចូល​ទៅប្រទេសចិន  ដោយមាន​អ្នករង់ចាំទទួលបញ្ជូនបន្តទៅ​គោលដៅ​ដែល​បានកំណត់ ក្រោម​រូបភាព​បោកបញ្ឆោតថាទៅធ្វើការបានប្រាក់ឈ្នួលខ្ពស់ពី៥០០ដុល្លា ដល់១០០០ដុល្លា បើយកប្តីជាជន​ជាតិចិនគេឲ្យតម្លៃ៣៧០០ដុល្លា ពេលរស់នៅបានមួយឆ្នាំ បើចង់ត្រឡប់មកស្រុកខ្មែរវិញពេលណាក៏បានដែរ។ ក្រៅពីនោះក៏មានមេខ្យល់ជនជាតិខ្មែរនៅប្រទេសចិន រៀបជាបណ្ដាញនៅវៀតណាមនិងកម្ពុជាដើម្បីធានារត់ការនាំស្រ្តីខ្មែរពីប្រទេសចិន ត្រឡប់មកកម្ពុជាវិញដោយយកតម្លៃ១៨០០០យ័នលុយចិន ប្រហែល(១៦០០ដុល្លា)ក្នុងម្នាក់ៗ ជាក់ស្ដែងពេលនាំចូលមកដល់កម្ពុជា តាមច្រកត្រឡោកបែក និងច្រកបត់ត្រាស់(ខេត្តស្វាយរៀង) ក៏ត្រូវបានសមត្ថកិច្ចឃាត់ខ្លួនតែម្ដង។

ចំពោះការទិញពេស្យាចារកុមារ និងសញ្ចារកម្មជនសង្ស័យធ្វើសកម្មភាពលួងលោមអូសទាញ និងបង្ខំឲ្យជនរងគ្រោះ​រួមភេទ​ជាមួយខ្លួន និងភ្ញៀវដោយទទួលបានតម្លៃពី២០-៣០ដុល្លា ក្នុងមួយលើក។

រីឯបទល្មើសតាមប្រព័ន្ធបច្ចេកវិទ្យាកើតឡើងតាមបណ្តាញសង្គម (Facebook, Mess​enger, Telegram 
និងWechat) រួមមាន​​​​​​ការ​​​​​បង្ហោះផ្សព្វ​​​​ផ្សា​យសេវាបំរើផ្លូវភេទ   និងផ្សព្វ​​​​ផ្សា​យរូបភាពអាសអាភាស​កុមារ​ជា​ដើ​ម 
បទល្មើសទាំងនេះមានលក្ខណៈ​​​ស្មុគស្មាញ​​​ដែល​ចាំបាច់​​ត្រូវរួមគ្នាដើម្បីប្រយុទ្ធប្រឆាំងនៃអំពើទាំងនេះ។
បទល្មើសពាក់ព័ន្ធការរំលោភបំពានផ្លូវភេទលើកុមារ      នៅតែបន្តកើតមានឡើងតាមរយៈបណ្ដាញសង្គម
ហ្វេសប៊ុកទៅលើជនរងគ្រោះជាអនីតិជន តាមរយៈការទំនាក់ទំនងស្គាល់គ្នារវាងជនល្មើស និងជនរងគ្រោះ ពិសេសគឺរស់នៅជិតខាងភូមិ-ឃុំជាមួយគ្នា ។ 
II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករចំណាកស្រុកដោយខុសច្បាប់៖
 កម្លាំងជំនាញ  នៃស្នងការដ្ឋាននគរបាលខេត្តចំនួន០២ បានចូលរួមផ្សព្វ​ផ្សាយ​ច្បា​ប់ ស្ដីពី​​​​ការ​បង្ក្រាប​​អំ​ពើ
ជួញ​​​​ដូរ​​​​​មនុ​ស្ស និង​អំពើធ្វើអាជីវកម្មផ្លូវភេទ ដល់​ម្ចាស់​អាជីវកម្ម អាជ្ញា​ធរ​​មូលដ្ឋាន ប្រជាពលរដ្ឋ ​​បាន​ចំនួន១៥លើក អ្នកចូលរួម​ចំនួន៦០០នាក់(ស្រី២៧៩នាក់)ក្នុងនោះមានៈ
-ខេត្តក្រចេះ១៣លើក អ្នកចូលរួមចំនួន៥៦៨នាក់(ស្រី២៧៣នាក់)។
-ខេត្តបន្ទាយមានជ័យ០២លើក អ្នកចូលរួមចំនួន៣២នាក់(ស្រី០៦នាក់)។
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន៩៦លើកក្នុងនោះមានៈ (ក្រចេះ០១លើក, ស្ទឹងត្រែង៩៤លើក និងព្រៃវែង០១លើក។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖(គ្មាន)
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តព្រៃវែង បានចុះធ្វើវេទិកាសាធារណៈភូមិឃុំមានសុវត្ថិភាព​​​​​៣៣​​​លើក អ្នកចូលរួមចំនួន៩២០នាក់(ស្រី៤៧១នាក់)។
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តបាត់ដំបង បានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃ ដោយខុសច្បាប់បាន​ចំនួន​​​​០១លើក មនុស្សចំនួន០៧នាក់​​(ស្រី០៤នាក់)​​​ និង​បានធ្វើកិច្ចសន្យាអប់រំណែនាំកុំឲ្យចំណាកស្រុកទៅក្រៅប្រទេសទៀត។
៦-ការទទួលពលរដ្ឋខ្មែរពីអាជ្ញាធរបរេទស៖
ស្នងការដ្ឋាននគរបាលខេត្តស្វាយរៀង បានទទួលពលរដ្ឋខ្មែរពីអាជ្ញាធរវៀតណាម០១លើក ០៩គ្រួសារ មនុស្ស០៩នាក់(ស្រី០៧នាក់)(អនីតិជន០៣នាក់ស្រី)។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
  ក- ក្នុងខែមេសា    បានសម្ភាសន៍ពលរដ្ឋខ្មែរ  និងជនបរទេសដែលបានដាក់ពាក្យសុំចុះបញ្ជីការរៀប អាពាហ៍ពិពាហ៍​​​​ជាមួយនារីខ្មែរចំនួន៣០គូ និងមាន០៤សញ្ជាតិ ក្នុងនោះ ចិន១១នាក់, ​ កូរ៉េ១១នាក់,  អាមេរិក០៧នាក់ ជប៉ុន០១នាក់ និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ(​​​​​គ្មាន)។
-បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅក្រៅប្រទេសតាមរយៈ​ការទំនាក់​ទំនង​តាម​​ទូរស័ព្ទ​​ចំនួន០១នាក់(ប្រទេសកូរ៉េខាងត្បូង) មានសេចក្តីសុខសប្បាយជាធម្មតា។
ខ-ទិន្នន័យពលរដ្ឋខ្មែរធ្វើចំណាកស្រុកត្រឡប់មកកម្ពុជាវិញទាំងស្របច្បាប់​ និងមិនស្របច្បាប់ ពីស្នង​ការ​​​​​​​ដ្ឋា​​ននគរ​បាល​​​​​រាជធានី​​-ខេត្ត​ សរុប​ចំនួន១៤២.៦១២នាក់(ស្រី៥០.៥៩០នាក់)អនីតិជន៤១៧នាក់។

២- លទ្ធផលបង្ក្រាប
  កម្លាំងជំនាញ នៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន៤៩ករណី​/​៣១ករ​ណី (បើប្រៀប​ធៀបខែ​មីនាកើន១៨ករណី) ស្មើនឹង៥៨,០៦% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន៨២នាក់​(ស្រី០៦នាក់) ក្នុងនោះជនសង្ស័យជាអនីតិជន០២នាក់ និងជនជាតិវៀតណាម០១នាក់ សង្គ្រោះ​​​​ជន​រង​គ្រោះ​បាន​ចំនួន២១៩នាក់​ អាយុក្រោម១៥ឆ្នាំ២៣នាក់, អាយុ១៥-១៧ឆ្នាំ១៨នាក់ និង​អាយុ១៨ឆ្នាំឡើង១៧៨នាក់(ប្រគល់​​ឲ្យគ្រួសារចំនួន២១៩នាក់)។

ក-អំពើជួញដូរមនុស្ស
  សរុបចំនួន៤១ករណី/២៥ករណី កើន១៦ករណី  ជនសង្ស័យចំនួន៧៣នាក់ (ស្រី០៥នាក់)  ក្នុងនោះ
ជនជាតិវៀតណាម០១នាក់  សង្គ្រោះជន​​រង​គ្រោះ​​ចំនួន២១១នាក់   អាយុក្រោម១៥ឆ្នាំ១៥នាក់, អាយុ១៥-១៧ឆ្នាំ១៨នាក់  និង​អាយុ១៨ឆ្នាំឡើង១៧៨នាក់ប្រគល់ឲ្យគ្រួសារ២១១នាក់។
-ការនាំយកចេញដោយមិនស្របច្បាប់ដោយមានគោលដៅ
០១ករណី
ជនសង្ស័យ០១នាក់
-ការនាំយកចេញដោយមិនស្របច្បាប់សម្រាប់នាំឆ្លងដែន
៣៣ករណី
ជនសង្ស័យ៥៥នាក់

(ក្នុងនោះជនជាតិវៀតណាម០១នាក់)។
-អំពើលក់ដូរមនុស្សដោយមានគោលដៅ                                   ០២ករណី
ជនសង្ស័យ០៨នាក់
-ការដឹកជញ្ជូនដោយមានគោលដៅ
០១ករណី
ជនសង្ស័យ០២នាក់
-ការទទួលយកមនុស្សដោយមានគោលដៅជួយដល់ជនល្មើស
០៣ករណី
ជនសង្ស័យ០៦នាក់
-ការទិញពេស្យាចារកុមារ
០១ករណី
ជនសង្ស័យ០១នាក់
ខ- អំពើធ្វើអាជីវកម្មផ្លូវភេទ​
   
      សរុបចំនួន០៨ករណី/០៦ករណី កើន០២ករណី ស្មើនឹង៣៣,៣៣%  ជនសង្ស័យចំនួន០៩នាក់(ស្រី០១នាក់) ក្នុងនោះជនសង្ស័យជាអនីតិជន០២នាក់ សង្គ្រោះជន​រង​គ្រោះ​​ចំនួន០៨នាក់ អាយុក្រោម​​​១៥ឆ្នាំ០៨នាក់ ប្រគល់​​ឲ្យ​គ្រួសារ០៨នាក់។

      - សញ្ចារកម្មទាក់ទងនឹងពេស្យាចារកុមារ
               ០១ករណី
ជនសង្ស័យ០២នាក់

     - អំពើរួមភេទជាមួយអនីតិជនអាយុក្រោម១៥ឆ្នាំ
០៧ករណី
ជនសង្ស័យ០៧នាក់

(ក្នុងនោះជនសង្ស័យជាអនីតិជន០២នាក់)។
IV-សន្និដ្ឋាន- វាយតម្លៃ       
១-ចំណុចល្អ
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


 -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
         ១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូលព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់ និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA និងសមត្ថកិច្ចដទៃទៀត ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ

         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

